CELEX: 32021R1533
Language: el
Date: 2021-09-17 00:00:00
Title: Εκτελεστικός κανονισμός (ΕΕ) 2021/1533 της Επιτροπής της 17ης Σεπτεμβρίου 2021 για την επιβολή ειδικών όρων που διέπουν την εισαγωγή ζωοτροφών και τροφίμων που κατάγονται ή αποστέλλονται από την Ιαπωνία μετά το ατύχημα στον πυρηνικό σταθμό της Φουκουσίμα και για την κατάργηση του εκτελεστικού κανονισμού (ΕΕ) 2016/6 (Κείμενο που παρουσιάζει ενδιαφέρον για τον ΕΟΧ)

20.9.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 330/72
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2021/1533 ΤΗΣ ΕΠΙΤΡΟΠΗΣ
         της 17ης Σεπτεμβρίου 2021
         για την επιβολή ειδικών όρων που διέπουν την εισαγωγή ζωοτροφών και τροφίμων που κατάγονται ή αποστέλλονται από την Ιαπωνία μετά το ατύχημα στον πυρηνικό σταθμό της Φουκουσίμα και για την κατάργηση του εκτελεστικού κανονισμού (ΕΕ) 2016/6
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφάλειας των τροφίμων (1), και ιδίως το άρθρο 53 παράγραφος 1 στοιχείο β) περίπτωση ii),
         Έχοντας υπόψη τον κανονισμό (ΕΕ) 2017/625 του Ευρωπαϊκού Κοινοβουλίου και του Συμβουλίου, της 15ης Μαρτίου 2017, για τους επίσημους ελέγχους και τις άλλες επίσημες δραστηριότητες που διενεργούνται με σκοπό την εξασφάλιση της εφαρμογής της νομοθεσίας για τα τρόφιμα και τις ζωοτροφές και των κανόνων για την υγεία και την καλή μεταχείριση των ζώων, την υγεία των φυτών και τα φυτοπροστατευτικά προϊόντα, για την τροποποίηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 999/2001, (ΕΚ) αριθ. 396/2005, (ΕΚ) αριθ. 1069/2009, (ΕΚ) αριθ. 1107/2009, (ΕΕ) αριθ. 1151/2012, (ΕΕ) αριθ. 652/2014, (ΕΕ) 2016/429 και (ΕΕ) 2016/2031, των κανονισμών του Συμβουλίου (ΕΚ) αριθ. 1/2005 και (ΕΚ) αριθ. 1099/2009 και των οδηγιών του Συμβουλίου 98/58/ΕΚ, 1999/74/ΕΚ, 2007/43/ΕΚ, 2008/119/ΕΚ και 2008/120/ΕΚ και για την κατάργηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 854/2004 και (ΕΚ) αριθ. 882/2004, των οδηγιών του Συμβουλίου 89/608/ΕΟΚ, 89/662/ΕΟΚ, 90/425/ΕΟΚ, 91/496/ΕΟΚ, 96/23/ΕΚ, 96/93/ΕΚ και 97/78/ΕΚ και της απόφασης 92/438/ΕΟΚ του Συμβουλίου (κανονισμός για τους επίσημους ελέγχους) (2), και ιδίως το άρθρο 54 παράγραφος 4 πρώτο εδάφιο στοιχείο β) και το άρθρο 90 πρώτο εδάφιο στοιχεία α), γ) και στ),
         Εκτιμώντας τα ακόλουθα:
         
                     (1)
                  
                  
                     Μετά το ατύχημα στον πυρηνικό σταθμό της Φουκουσίμα στις 11 Μαρτίου 2011, η Επιτροπή πληροφορήθηκε ότι τα επίπεδα ραδιονουκλεϊδίων σε ορισμένα τρόφιμα καταγωγής Ιαπωνίας υπερέβαιναν τα επίπεδα δράσης που ισχύουν στην Ιαπωνία για τα τρόφιμα. Δεδομένου ότι η εν λόγω μόλυνση μπορεί να συνιστά απειλή για τη δημόσια υγεία και την υγεία των ζώων στην Ένωση, ο εκτελεστικός κανονισμός (ΕΕ) αριθ. 297/2011 της Επιτροπής (3) επέβαλε ειδικούς όρους που διέπουν την εισαγωγή τροφίμων και ζωοτροφών καταγωγής ή προέλευσης Ιαπωνίας. Ο εν λόγω εκτελεστικός κανονισμός καταργήθηκε και αντικαταστάθηκε διαδοχικά από τους εκτελεστικούς κανονισμούς της Επιτροπής (ΕΕ) αριθ. 961/2011 (4), (ΕΕ) αριθ. 284/2012 (5), (ΕΕ) αριθ. 996/2012 (6), (ΕΕ) αριθ. 322/2014 (7) και (ΕΕ) 2016/6 (8). Οι εν λόγω κανονισμοί καθορίζουν τα μέγιστα επίπεδα ραδιονουκλεϊδίων, ευθυγραμμίζοντάς τα με τις τιμές που ορίζονται στη σχετική ιαπωνική νομοθεσία, με σκοπό τη διασφάλιση της συνέπειας και τη διευκόλυνση της εφαρμογής, μια πρακτική που θα πρέπει να διατηρηθεί.
                  
               
                     (2)
                  
                  
                     Ο κανονισμός (ΕΕ) 2017/625 απαιτεί τα αγαθά που υπόκεινται σε μέτρο έκτακτης ανάγκης, όπως αυτό προβλέπεται στις πράξεις που εκδίδονται σύμφωνα με το άρθρο 53 του κανονισμού (ΕΚ) αριθ. 178/2002, να υποβάλλονται σε επίσημους ελέγχους κατά την είσοδό τους στην Ένωση.
                  
               
                     (3)
                  
                  
                     Για να διευκολυνθεί η διενέργεια επίσημων ελέγχων στα τρόφιμα και τις ζωοτροφές που υπόκεινται στον παρόντα κανονισμό κατά την είσοδό τους στην Ένωση, είναι σκόπιμο να θεσπιστεί ενιαίο υπόδειγμα επίσημου πιστοποιητικού. Επίσης, είναι σκόπιμο να καθοριστούν οι απαιτήσεις για την έκδοση επίσημων πιστοποιητικών, επιπρόσθετα στις απαιτήσεις που προβλέπονται στον τίτλο II κεφάλαιο VII του κανονισμού (ΕΕ) 2017/625 και, όσον αφορά τα πιστοποιητικά που εκδίδονται σε έντυπη μορφή, στις απαιτήσεις που ορίζονται στο άρθρο 39 παράγραφος 1 του εκτελεστικού κανονισμού (ΕΕ) 2019/1715 της Επιτροπής (9) και στο άρθρο 5 του εκτελεστικού κανονισμού (ΕΕ) 2020/2235 της Επιτροπής (10). Επιπλέον, για να διασφαλιστεί μια συνεκτική προσέγγιση, είναι σκόπιμο να προβλεφθεί ότι τα επίσημα πιστοποιητικά που έχουν εκδοθεί σύμφωνα με τον παρόντα κανονισμό θα πρέπει να αντικαθίστανται σύμφωνα με τις διαδικασίες για την έκδοση των πιστοποιητικών αντικατάστασης που ορίζονται στον εκτελεστικό κανονισμό (ΕΕ) 2020/2235.
                  
               
                     (4)
                  
                  
                     Τα ισχύοντα μέτρα έχουν επανεξεταστεί με συνεκτίμηση περισσότερων από 87 000 δεδομένων σχετικά με την εμφάνιση ραδιενέργειας σε ζωοτροφές και τρόφιμα εκτός από το βοδινό κρέας, και περισσότερων από 429 000 δεδομένων σχετικά με την εμφάνιση ραδιενέργειας σε βοδινό κρέας, τα οποία παρασχέθηκαν από τις ιαπωνικές αρχές και αφορούν την ένατη και τη δέκατη καλλιεργητική περίοδο μετά το ατύχημα (δεδομένα για την περίοδο από Ιανουάριο 2019 έως Δεκέμβριο 2020).
                  
               
                     (5)
                  
                  
                     Με βάση τα σχετικά δεδομένα, φαίνεται ότι η υποχρέωση δειγματοληψίας και ανάλυσης των προϊόντων πριν από την εξαγωγή στην Ένωση πρέπει να διατηρηθεί ή να θεσπιστεί για ορισμένα προϊόντα, αλλά μπορεί να αρθεί για άλλα προϊόντα. Ειδικότερα, εκτός από τα προϊόντα που υπόκεινται ήδη στην εν λόγω υποχρέωση, είναι σκόπιμο να απαιτείται δειγματοληψία και ανάλυση για τα άγρια μανιτάρια και τα παράγωγα προϊόντα τους που προέρχονται από τους νομούς Iwate, Nagano, Niigata και Ibaraki, τα ψάρια και αλιευτικά προϊόντα από τον νομό Gunma, την άγρια φτέρη και τα παράγωγα προϊόντα της από τον νομό Fukushima και την ιαπωνική βασιλική φτέρη και τα παράγωγα προϊόντα της από τον νομό Miyagi. Ωστόσο, η απαίτηση διενέργειας δειγματοληψίας και ανάλυσης πριν από την εξαγωγή στην Ένωση μπορεί να αρθεί για τους βλαστούς Aralia και τα παράγωγα προϊόντα τους που κατάγονται από τους νομούς Fukushima, Miyagi και Gunma, το μπαμπού και τα παράγωγα προϊόντα του από τον νομό Fukushima, τα μανιτάρια και τα παράγωγα προϊόντα τους από τον νομό Gunma, καθώς και για το κοσιαμπούρα και τα παράγωγα προϊόντα του από τους νομούς Shizuoka, Yamanashi και Yamagata. Επιπλέον, οι περιπτώσεις μη συμμόρφωσης όσον αφορά τα μανιτάρια διαπιστώθηκαν μόνο σε άγρια μανιτάρια, όσον αφορά τη φτέρη μόνο στην άγρια φτέρη και όσον αφορά τον (ιαπωνικό) λωτό μόνο στον αποξηραμένο (ιαπωνικό) λωτό. Ως εκ τούτου, είναι σκόπιμο να περιοριστεί η απαίτηση δειγματοληψίας και ανάλυσης μόνο στην άγρια ή αποξηραμένη μορφή των εν λόγω προϊόντων αντίστοιχα.
                  
               
                     (6)
                  
                  
                     Οι επίσημοι έλεγχοι που διενεργούνται κατά την είσοδο στην Ένωση δείχνουν ότι οι ειδικοί όροι που προβλέπονται από το δίκαιο της Ένωσης εφαρμόζονται ορθά από τις ιαπωνικές αρχές και ότι επί διάστημα μεγαλύτερο των εννέα ετών δεν διαπιστώθηκε στους επίσημους ελέγχους κατά την εισαγωγή καμία περίπτωση μη συμμόρφωσης με το δίκαιο της Ένωσης. Ως εκ τούτου, ενδείκνυται να διατηρηθεί η χαμηλή συχνότητα των επίσημων ελέγχων κατά την είσοδο στην Ένωση τροφίμων και ζωοτροφών που υπόκεινται στον παρόντα κανονισμό.
                  
               
                     (7)
                  
                  
                     Είναι σκόπιμο να προβλεφθεί επανεξέταση του παρόντος κανονισμού όταν θα είναι διαθέσιμα τα αποτελέσματα της δειγματοληψίας και της ανάλυσης σχετικά με την παρουσία ραδιενέργειας στις ζωοτροφές και στα τρόφιμα της ενδέκατης και της δωδέκατης καλλιεργητικής περιόδου (2021 και 2022) μετά το ατύχημα.
                  
               
                     (8)
                  
                  
                     Δεδομένου ότι οι τροποποιήσεις του εκτελεστικού κανονισμού (ΕΕ) 2016/6 είναι ουσιώδεις, κρίνεται σκόπιμο αυτός να αντικατασταθεί για λόγους σαφήνειας.
                  
               
                     (9)
                  
                  
                     Με στόχο την ομαλή μετάβαση στα νέα μέτρα, είναι σκόπιμο να προβλεφθεί μεταβατικό μέτρο για τις αποστολές που συνοδεύονται από επίσημες δηλώσεις που έχουν εκδοθεί σύμφωνα με τον εκτελεστικό κανονισμό (ΕΕ) 2016/6, υπό την προϋπόθεση ότι οι εν λόγω επίσημες δηλώσεις είχαν εκδοθεί πριν από την έναρξη ισχύος του παρόντος κανονισμού.
                  
               
                     (10)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Αντικείμενο και πεδίο εφαρμογής
            
               1.   Ο παρών κανονισμός καθορίζει τους όρους για την είσοδο στην Ένωση τροφίμων, συμπεριλαμβανομένων των τροφίμων ήσσονος σημασίας, και ζωοτροφών κατά την έννοια του άρθρου 1 του κανονισμού (Ευρατόμ) 2016/52 του Συμβουλίου (11) (στο εξής: προϊόντα), τα οποία κατάγονται ή αποστέλλονται από την Ιαπωνία και προορίζονται για διάθεση στην αγορά της Ένωσης.
            
            
               2.   Ο παρών κανονισμός δεν εφαρμόζεται στις ακόλουθες κατηγορίες φορτίων προϊόντων, εκτός εάν το μεικτό τους βάρος υπερβαίνει τα 10 kg νωπού προϊόντος ή 2 kg ξηρού προϊόντος:
               
                           α)
                        
                        
                           φορτία που αποστέλλονται ως εμπορικά δείγματα, εργαστηριακά δείγματα ή εκθέματα, τα οποία δεν προορίζονται να διατεθούν στην αγορά·
                        
                     
                           β)
                        
                        
                           φορτία που αποτελούν μέρος των προσωπικών αποσκευών επιβατών και προορίζονται για προσωπική τους κατανάλωση ή χρήση·
                        
                     
                           γ)
                        
                        
                           μη εμπορικά φορτία τα οποία αποστέλλονται σε φυσικά πρόσωπα και τα οποία δεν προορίζονται να διατεθούν στην αγορά·
                        
                     
                           δ)
                        
                        
                           φορτία που προορίζονται για επιστημονικούς σκοπούς.
                        
                     Σε περίπτωση αμφιβολίας σχετικά με την προβλεπόμενη χρήση των προϊόντων, το βάρος της απόδειξης φέρει, αντίστοιχα, ο/η ιδιοκτήτης/-ρια των προσωπικών αποσκευών και ο παραλήπτης/-ρια του φορτίου.
            
         
         
            Άρθρο 2
            Ορισμοί
            Για τους σκοπούς του παρόντος κανονισμού, η φράση «προέρχονται από το ίδιο έδαφος ή τρίτη χώρα», όπως αναφέρεται στο άρθρο 3 σημείο 37) του κανονισμού (ΕΕ) 2017/625, νοείται ως ότι:
            
                        —
                     
                     
                        προέρχονται από τον ίδιο νομό της Ιαπωνίας, για προϊόντα για τα οποία απαιτείται δειγματοληψία και ανάλυση σύμφωνα με το άρθρο 4,
                     
                  
                        —
                     
                     
                        προέρχονται από έναν ή περισσότερους νομούς της Ιαπωνίας, οι οποίοι εμπίπτουν όλοι στην ίδια κατάσταση που αναφέρεται στο άρθρο 4 παράγραφος 3 για τα άλλα προϊόντα που υπάγονται στο πεδίο εφαρμογής του παρόντος κανονισμού.
                     
                  
         
            Άρθρο 3
            Όροι εισόδου στην Ένωση
            
               1.   Τα προϊόντα μπορούν να εισέλθουν στην Ένωση μόνο εάν συμμορφώνονται με τον παρόντα κανονισμό.
            
            
               2.   Τα προϊόντα συμμορφώνονται με το μέγιστο επίπεδο για το άθροισμα του καισίου-134 και του καισίου-137, όπως ορίζεται στο παράρτημα I.
            
            
               3.   Κάθε φορτίο προϊόντων απ’ αυτά που παρατίθενται στο παράρτημα II, με αναφορά του σχετικού κωδικού από τη συνδυασμένη ονοματολογία (στο εξής: ΣΟ), τα οποία κατάγονται ή αποστέλλονται από την Ιαπωνία, συνοδεύεται από επίσημο πιστοποιητικό που αναφέρεται στο άρθρο 4. Κάθε φορτίο ταυτοποιείται μέσω κωδικού ταυτοποίησης ο οποίος αναγράφεται στο επίσημο πιστοποιητικό και στο κοινό υγειονομικό έγγραφο εισόδου (ΚΥΕΕ) που αναφέρεται στο άρθρο 56 του κανονισμού (ΕΕ) 2017/625.
            
            
               4.   Ο κατάλογος των προϊόντων του παραρτήματος II δεν θίγει τις απαιτήσεις του κανονισμού (ΕΕ) 2015/2283 του Ευρωπαϊκού Κοινοβουλίου και του Συμβουλίου (12).
            
         
         
            Άρθρο 4
            Επίσημο πιστοποιητικό
            
               1.   Κάθε φορτίο προϊόντων απ’ αυτά που αναφέρονται και υπάγονται στους κωδικούς ΣΟ στο παράρτημα II, καθώς και τα σύνθετα προϊόντα που περιέχουν σε ποσοστό άνω του 50 % τα παρατιθέμενα στο παράρτημα II προϊόντα, το οποίο κατάγεται ή αποστέλλεται από την Ιαπωνία, συνοδεύεται από έγκυρο γνήσιο επίσημο πιστοποιητικό που έχει συνταχθεί και υπογραφεί σύμφωνα με το άρθρο 5.
            
            
               2.   Το επίσημο πιστοποιητικό που αναφέρεται στην παράγραφο 1 βεβαιώνει ότι τα προϊόντα συμμορφώνονται με την ισχύουσα ιαπωνική νομοθεσία και με το μέγιστο επίπεδο για το άθροισμα του καισίου-134 και του καισίου-137, όπως ορίζεται στο παράρτημα I.
            
            
               3.   Στο επίσημο πιστοποιητικό που αναφέρεται στην παράγραφο 1 δηλώνεται επίσης ότι ισχύει ένα από τα ακόλουθα:
               
                           α)
                        
                        
                           το προϊόν δεν κατάγεται και δεν αποστέλλεται από κανέναν από τους νομούς που παρατίθενται στο παράρτημα II, για τους οποίους απαιτείται δειγματοληψία και ανάλυση του εν λόγω προϊόντος·
                        
                     
                           β)
                        
                        
                           το προϊόν αποστέλλεται αλλά δεν κατάγεται από κανέναν από τους νομούς που παρατίθενται στο παράρτημα II για τους οποίους απαιτείται δειγματοληψία και ανάλυση του εν λόγω προϊόντος, και δεν έχει εκτεθεί σε ραδιενέργεια κατά τη διάρκεια της διαμετακόμισης ή της μεταποίησης·
                        
                     
                           γ)
                        
                        
                           το προϊόν κατάγεται από έναν από τους νομούς που παρατίθενται στο παράρτημα II για τους οποίους απαιτείται δειγματοληψία και ανάλυση του εν λόγω προϊόντος, και συνοδεύεται από αναλυτική έκθεση που περιέχει τα αποτελέσματα της δειγματοληψίας και της ανάλυσης·
                        
                     
                           δ)
                        
                        
                           η καταγωγή του προϊόντος ή των συστατικών του που είναι παρόντα σε ποσοστό άνω του 50 % είναι άγνωστη και το προϊόν συνοδεύεται από αναλυτική έκθεση που περιέχει τα αποτελέσματα της δειγματοληψίας και της ανάλυσης.
                        
                     
            
               4.   Τα ψάρια και τα αλιευτικά προϊόντα που αναφέρονται στο παράρτημα II και αλιεύονται ή συγκομίζονται στα παράκτια ύδατα των νομών Fukushima και Gunma συνοδεύονται από το επίσημο πιστοποιητικό που αναφέρεται στην παράγραφο 1 και από αναλυτική έκθεση που περιέχει τα αποτελέσματα της δειγματοληψίας και της ανάλυσης, ανεξάρτητα από τον τόπο εκφόρτωσής τους στην Ιαπωνία.
            
         
         
            Άρθρο 5
            Κατάρτιση και υπογραφή του επίσημου πιστοποιητικού
            
               1.   Το επίσημο πιστοποιητικό που αναφέρεται στο άρθρο 4 συντάσσεται σύμφωνα με το υπόδειγμα του παραρτήματος III.
            
            
               2.   Για τα προϊόντα που αναφέρονται στο άρθρο 4 παράγραφος 3 στοιχεία α) και β), το επίσημο πιστοποιητικό υπογράφεται από εξουσιοδοτημένο/-η εκπρόσωπο της αρμόδιας ιαπωνικής αρχής ή από εξουσιοδοτημένο/-η εκπρόσωπο του φορέα ο/η οποίος/-α έχει εξουσιοδοτηθεί από την αρμόδια ιαπωνική αρχή, υπό την ευθύνη και την εποπτεία της αρμόδιας ιαπωνικής αρχής.
            
            
               3.   Για τα προϊόντα που αναφέρονται στο άρθρο 4 παράγραφος 3 στοιχεία γ) και δ) και στο άρθρο 4 παράγραφος 4, το επίσημο πιστοποιητικό υπογράφεται από εξουσιοδοτημένο/-η εκπρόσωπο της αρμόδιας ιαπωνικής αρχής και συνοδεύεται από αναλυτική έκθεση η οποία περιλαμβάνει τα αποτελέσματα της δειγματοληψίας και της ανάλυσης.
            
            
               4.   Το επίσημο πιστοποιητικό πληροί τις απαιτήσεις για τα επίσημα πιστοποιητικά που ορίζονται στο άρθρο 5 του εκτελεστικού κανονισμού (ΕΕ) 2020/2235.
            
            
               5.   Οι αρμόδιες αρχές μπορούν να εκδίδουν πιστοποιητικό αντικατάστασης μόνο σύμφωνα με τους κανόνες που ορίζονται στο άρθρο 6 του εκτελεστικού κανονισμού (ΕΕ) 2020/2235.
            
            
               6.   Το επίσημο πιστοποιητικό συμπληρώνεται με βάση τις οδηγίες που παρατίθενται στο παράρτημα IV του παρόντος κανονισμού.
            
         
         
            Άρθρο 6
            Επίσημοι έλεγχοι κατά την είσοδο στην Ένωση
            
               1.   Τα φορτία προϊόντων που αναφέρονται στο άρθρο 4 παράγραφος 1 υπόκεινται σε επίσημους ελέγχους κατά την είσοδό τους στην Ένωση μέσω συνοριακών σταθμών ελέγχου.
            
            
               2.   Τα προϊόντα που δεν αναφέρονται στο άρθρο 4 παράγραφος 4 μπορούν να υποβάλλονται σε ελέγχους ταυτότητας και φυσικούς ελέγχους στα σημεία ελέγχου, όπως αναφέρεται στο άρθρο 53 παράγραφος 1 στοιχείο α) του κανονισμού (ΕΕ) 2017/625, οι οποίοι διενεργούνται σύμφωνα με τον κατ’ εξουσιοδότηση κανονισμό (ΕΕ) 2019/2123 (13).
            
            
               3.   Εκτός από τους ελέγχους εγγράφων σε όλα τα φορτία, οι αρμόδιες αρχές του συνοριακού σταθμού ελέγχου ή των σημείων ελέγχου διενεργούν τυχαίους ελέγχους ταυτότητας και τυχαίους φυσικούς ελέγχους, συμπεριλαμβανομένης της εργαστηριακής ανάλυσης σχετικά με την παρουσία καισίου-134 και καισίου-137. Τα αποτελέσματα της ανάλυσης είναι διαθέσιμα εντός πέντε το πολύ εργάσιμων ημερών.
            
         
         
            Άρθρο 7
            Θέση σε ελεύθερη κυκλοφορία
            Οι τελωνειακές αρχές επιτρέπουν τη θέση σε ελεύθερη κυκλοφορία των φορτίων προϊόντων που αναφέρονται στο άρθρο 4 παράγραφος 1 ύστερα από προσκόμιση δεόντως οριστικοποιημένου κοινού υγειονομικού εγγράφου εισόδου, όπως προβλέπεται στο άρθρο 57 παράγραφος 2 στοιχείο β) του κανονισμού (ΕΕ) 2017/625, το οποίο επιβεβαιώνει ότι το φορτίο συμμορφώνεται με τους εφαρμοστέους κανόνες που αναφέρονται στο άρθρο 1 παράγραφος 2 του εν λόγω κανονισμού.
         
         
            Άρθρο 8
            Επανεξέταση
            Ο παρών κανονισμός θα επανεξεταστεί πριν από τις 30 Ιουνίου 2023.
         
         
            Άρθρο 9
            Κατάργηση
            Ο εκτελεστικός κανονισμός (ΕΕ) 2016/6 καταργείται.
         
         
            Άρθρο 10
            Μεταβατική διάταξη
            Φορτία ζωοτροφών και τροφίμων που εμπίπτουν στο πεδίο εφαρμογής του εκτελεστικού κανονισμού (ΕΕ) 2016/6, τα οποία συνοδεύονται από επίσημη δήλωση που έχει εκδοθεί σύμφωνα με τον εκτελεστικό κανονισμό (ΕΕ) 2016/6 πριν από τις 10 Οκτωβρίου 2021 μπορούν να εισάγονται στην Ένωση υπό τους όρους που καθορίζονται στον εκτελεστικό κανονισμό (ΕΕ) 2016/6.
         
         
            Άρθρο 11
            Έναρξη ισχύος
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 17 Σεπτεμβρίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 31 της 1.2.2002, σ. 1.
         
            (2)  ΕΕ L 95 της 7.4.2017, σ. 1.
         
            (3)  Εκτελεστικός κανονισμός (ΕΕ) αριθ. 297/2011 της Επιτροπής, της 25ης Μαρτίου 2011, για την επιβολή ειδικών όρων που διέπουν την εισαγωγή ζωοτροφών και τροφίμων καταγωγής ή προέλευσης Ιαπωνίας μετά το ατύχημα στον πυρηνικό σταθμό της Φουκουσίμα (ΕΕ L 80 της 26.3.2011, σ. 5).
         
            (4)  Εκτελεστικός κανονισμός (ΕΕ) αριθ. 961/2011 της Επιτροπής, της 27ης Σεπτεμβρίου 2011, για την επιβολή ειδικών όρων που διέπουν την εισαγωγή ζωοτροφών και τροφίμων καταγωγής ή προέλευσης Ιαπωνίας μετά το ατύχημα στον πυρηνικό σταθμό της Fukushima και για την κατάργηση του κανονισμού (ΕΕ) αριθ. 297/2011 (ΕΕ L 252 της 28.9.2011, σ. 10).
         
            (5)  Εκτελεστικός κανονισμός (ΕΕ) αριθ. 284/2012 της Επιτροπής, της 29ης Μαρτίου 2012, για την επιβολή ειδικών όρων που διέπουν την εισαγωγή ζωοτροφών και τροφίμων καταγωγής ή προέλευσης Ιαπωνίας μετά το ατύχημα στον πυρηνικό σταθμό της Φουκουσίμα και για την κατάργηση του εκτελεστικού κανονισμού (ΕΕ) αριθ. 961/2011 (ΕΕ L 92 της 30.3.2012, σ. 16).
         
            (6)  Εκτελεστικός κανονισμός (ΕΕ) αριθ. 996/2012 της Επιτροπής, της 26ης Οκτωβρίου 2012, για την επιβολή ειδικών όρων που διέπουν την εισαγωγή ζωοτροφών και τροφίμων καταγωγής ή προέλευσης Ιαπωνίας μετά το ατύχημα στον πυρηνικό σταθμό της Φουκουσίμα και για την κατάργηση του εκτελεστικού κανονισμού (ΕΕ) αριθ. 284/2012 (ΕΕ L 299 της 27.10.2012, σ. 31).
         
            (7)  Εκτελεστικός κανονισμός (ΕΕ) αριθ. 322/2014 της Επιτροπής, της 28ης Μαρτίου 2014, για την επιβολή ειδικών όρων που διέπουν την εισαγωγή ζωοτροφών και τροφίμων καταγωγής ή προέλευσης Ιαπωνίας μετά το ατύχημα στον πυρηνικό σταθμό της Φουκουσίμα (ΕΕ L 95 της 29.3.2014, σ. 1).
         
            (8)  Εκτελεστικός κανονισμός (ΕΕ) 2016/6 της Επιτροπής, της 5ης Ιανουαρίου 2016, για την επιβολή ειδικών όρων που διέπουν την εισαγωγή ζωοτροφών και τροφίμων καταγωγής ή προέλευσης Ιαπωνίας μετά το ατύχημα στον πυρηνικό σταθμό της Φουκουσίμα και για την κατάργηση του εκτελεστικού κανονισμού (ΕΕ) αριθ. 322/2014 (ΕΕ L 3 της 6.1.2016, σ. 5).
         
            (9)  Εκτελεστικός κανονισμός (ΕΕ) 2019/1715 της Επιτροπής, της 30ής Σεπτεμβρίου 2019, για τη θέσπιση κανόνων σχετικά με τη λειτουργία του συστήματος διαχείρισης πληροφοριών για τους επίσημους ελέγχους και των συστατικών μερών του συστήματος αυτού («κανονισμός IMSOC») (ΕΕ L 261 της 14.10.2019, σ. 37).
         
            (10)  Εκτελεστικός κανονισμός (ΕΕ) 2020/2235 της Επιτροπής, της 16ης Δεκεμβρίου 2020, για τη θέσπιση κανόνων σχετικά με την εφαρμογή των κανονισμών του Ευρωπαϊκού Κοινοβουλίου και του Συμβουλίου (ΕΕ) 2016/429 και (ΕΕ) 2017/625 όσον αφορά τα υποδείγματα πιστοποιητικών υγείας των ζώων, τα υποδείγματα επίσημων πιστοποιητικών και τα υποδείγματα πιστοποιητικών υγείας των ζώων/επίσημων πιστοποιητικών για την είσοδο στην Ένωση και για τις ενδοενωσιακές μετακινήσεις φορτίων ορισμένων κατηγοριών ζώων και αγαθών και σχετικά με την επίσημη πιστοποίηση με τέτοια πιστοποιητικά, και για την κατάργηση του κανονισμού (ΕΚ) αριθ. 599/2004, των εκτελεστικών κανονισμών (ΕΕ) αριθ. 636/2014 και (ΕΕ) 2019/628, της οδηγίας 98/68/ΕΚ και των αποφάσεων 2000/572/ΕΚ, 2003/779/ΕΚ και 2007/240/ΕΚ (ΕΕ L 442 της 30.12.2020, σ. 1).
         
            (11)  Κανονισμός (Ευρατόμ) 2016/52 του Συμβουλίου, της 15ης Ιανουαρίου 2016, για τον καθορισμό μέγιστων επιτρεπτών επιπέδων ραδιορρύπανσης των τροφίμων και των ζωοτροφών κατόπιν πυρηνικού ατυχήματος ή άλλου έκτακτου ραδιολογικού συμβάντος και την κατάργηση του κανονισμού (Ευρατόμ) αριθ. 3954/87 και των κανονισμών της Επιτροπής (Ευρατόμ) αριθ. 944/89 και (Ευρατόμ) αριθ. 770/990 (ΕΕ L 13 της 20.1.2016, σ. 2).
         
            (12)  Κανονισμός (ΕΕ) 2015/2283 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2015, σχετικά με τα νέα τρόφιμα, την τροποποίηση του κανονισμού (ΕΕ) αριθ. 1169/2011 του Ευρωπαϊκού Κοινοβουλίου και του Συμβουλίου και την κατάργηση του κανονισμού (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 1852/2001 της Επιτροπής (ΕΕ L 327 της 11.12.2015, σ. 1).
         
            (13)  Κατ’ εξουσιοδότηση κανονισμός (ΕΕ) 2019/2123 της Επιτροπής, της 10ης Οκτωβρίου 2019, για τη συμπλήρωση του κανονισμού (ΕΕ) 2017/625 του Ευρωπαϊκού Κοινοβουλίου και του Συμβουλίου όσον αφορά τους κανόνες για τις περιπτώσεις στις οποίες και τους όρους υπό τους οποίους μπορούν να διενεργούνται έλεγχοι ταυτότητας και φυσικοί έλεγχοι σε ορισμένα αγαθά στα σημεία ελέγχου καθώς και έλεγχοι εγγράφων σε απόσταση από συνοριακούς σταθμούς ελέγχου (ΕΕ L 321 της 12.12.2019, σ. 64).
      
      
         
            ΠΑΡΑΡΤΗΜΑ I
            
               Ανώτατα επίπεδα για τα τρόφιμα
                (1)
               (Bq/kg)
            
            
                         
                     
                     
                        Τροφές για βρέφη και μικρά παιδιά
                     
                     
                        Γάλα και ποτά με βάση το γάλα
                     
                     
                        Μεταλλικό νερό και παρόμοια ποτά, και τσάι παρασκευασμένο από φύλλα που δεν έχουν υποστεί ζύμωση
                     
                     
                        Άλλα τρόφιμα
                     
                  
                        Άθροισμα του καισίου-134 και του καισίου-137
                     
                     
                        50
                     
                     
                        50
                     
                     
                        10
                     
                     
                        100
                     
                  
               
            
               Ανώτατα επίπεδα για τις ζωοτροφές
                (2)
               (Bq/kg)
            
            
                         
                     
                     
                        Ζωοτροφές για βοοειδή και άλογα
                     
                     
                        Ζωοτροφές για χοίρους
                     
                     
                        Ζωοτροφές για πουλερικά
                     
                     
                        Ζωοτροφές για ψάρια (3)
                        
                     
                  
                        Άθροισμα του καισίου-134 και του καισίου-137
                     
                     
                        100
                     
                     
                        80
                     
                     
                        160
                     
                     
                        40
                     
                  
               (1)  Για τα αποξηραμένα προϊόντα τα οποία προορίζονται για κατανάλωση σε ανασυσταθείσα κατάσταση, το μέγιστο επίπεδο εφαρμόζεται για το ανασυσταθέν προϊόν που είναι έτοιμο για κατανάλωση.
            Για τα αποξηραμένα μανιτάρια εφαρμόζεται συντελεστής ανασύστασης 5.
            Για το τσάι, το μέγιστο επίπεδο εφαρμόζεται στο αφέψημα που παρασκευάζεται από φύλλα τσαγιού που δεν έχουν υποστεί ζύμωση. Το μέγιστο επίπεδο των 10 Bq/kg στο τσάι που παράγεται από φύλλα που δεν έχουν υποστεί ζύμωση αντιστοιχεί σε 500 Bq/kg στα αποξηραμένα φύλλα τσαγιού.
            
               (2)  Το μέγιστο επίπεδο αφορά ζωοτροφή με περιεκτικότητα σε υγρασία 12 %.
            
               (3)  Με εξαίρεση τις ζωοτροφές για διακοσμητικά ψάρια ενυδρείου.
         
      
      
         
            ΠΑΡΑΡΤΗΜΑ II
            Τρόφιμα και ζωοτροφές για τα οποία απαιτούνται δειγματοληψία και ανάλυση για την παρουσία καισίου-134 και καισίου-137 πριν από την εξαγωγή στην Ένωση
            
                        α)
                     
                     
                        Προϊόντα που κατάγονται από τον νομό Fukushima:
                        
                                    —
                                 
                                 
                                    άγρια μανιτάρια και τα παράγωγα προϊόντα τους που υπάγονται στους κωδικούς ΣΟ ex 0709 51 00, ex 0709 59, ex 0710 80 61, ex 0710 80 69, ex 0711 51 00, ex 0711 59 00, ex 0712 31 00, ex 0712 32 00, ex 0712 33 00, ex 0712 39 00, ex 2001 90 50, ex 2003 10, ex 2003 90 και ex 2005 99 80,
                                 
                              
                                    —
                                 
                                 
                                    ψάρια και αλιευτικά προϊόντα που υπάγονται στους κωδικούς ΣΟ 0302, 0303, 0304, 0305, 0308, 1504 10, 1504 20 και 1604 με εξαίρεση τα εξής:
                                    
                                                —
                                             
                                             
                                                μαγιάτικο της Ιαπωνίας (Seriola quinquerradiata) και μαγιάτικο της Αυστραλίας (Seriola lalandi) που υπάγονται στους κωδικούς ΣΟ ex 0302 89 90, ex 0303 89 90, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 59 85, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 και ex 1604 20 90,
                                             
                                          
                                                —
                                             
                                             
                                                μαγιάτικο, κυνηγός (Seriola dumerili) που υπάγεται στους κωδικούς ΣΟ ex 0302 89 90, ex 0303 89 90, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 59 85, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 και ex 1604 20 90,
                                             
                                          
                                                —
                                             
                                             
                                                φαγγρί της Ιαπωνίας (Pagrus major) που υπάγεται στους κωδικούς ΣΟ 0302 85 90, ex 0303 89 90, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 59 85, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 και ex 1604 20 90,
                                             
                                          
                                                —
                                             
                                             
                                                κοκάλι (Pseudocaranx dentex) που υπάγεται στους κωδικούς ΣΟ ex 0302 49 90, ex 0303 89 90, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 59 85, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 και ex 1604 20 90,
                                             
                                          
                                                —
                                             
                                             
                                                τόνος κόκκινος του Ειρηνικού (Thunnus orientalis) που υπάγεται στους κωδικούς ΣΟ ex 0302 35, ex 0303 45, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 59 85, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 14 41, ex 1604 14 48 και ex 1604 20 70,
                                             
                                          
                                                —
                                             
                                             
                                                κολιός (Scomber japonicus) που υπάγεται στους κωδικούς ΣΟ ex 0302 44 00, ex 0303 54 10, ex 0304 49 90, ex 0304 59 90, ex 0304 89 49, ex 0304 99 99, ex 0305 10 00, ex 0305 20 00, ex 0305 39 90, ex 0305 49 30, ex 0305 54 90, ex 0305 69 80, ex 0305 72 00, ex 0305 79 00, ex 1504 10, ex 1504 20, 1604 15 και ex 1604 20 50,
                                             
                                          
                              
                                    —
                                 
                                 
                                    άγρια φτέρη (Pteridium aquilinum) και τα παράγωγα προϊόντα της που υπάγονται στους κωδικούς ΣΟ ex 0709 99, ex 0710 80, ex 0711 90 και ex 0712 90,
                                 
                              
                                    —
                                 
                                 
                                    κοσιαμπούρα (βλαστοί του Εleutherococcus sciadophylloides) και τα παράγωγα προϊόντα τους που υπάγονται στους κωδικούς ΣΟ ex 0709 99, ex 0710 80, ex 0711 90 και ex 0712 90·
                                 
                              
                                    —
                                 
                                 
                                    αποξηραμένοι (ιαπωνικοί) λωτοί (Diospyros sp.) και τα παράγωγα προϊόντα τους που υπάγονται στους κωδικούς ΣΟ ex 0810 70 00, ex 0811 90, ex 0812 90 and ex 0813 50·
                                 
                              
                  
                        β)
                     
                     
                        Προϊόντα που κατάγονται από τον νομό Miyagi:
                        
                                    —
                                 
                                 
                                    άγρια μανιτάρια και τα παράγωγα προϊόντα τους που υπάγονται στους κωδικούς ΣΟ ex 0709 51 00, ex 0709 59, ex 0710 80 61, ex 0710 80 69, ex 0711 51 00, ex 0711 59 00, ex 0712 31 00, ex 0712 32 00, ex 0712 33 00, ex 0712 39 00, ex 2001 90 50, ex 2003 10, ex 2003 90 και ex 2005 99 80,
                                 
                              
                                    —
                                 
                                 
                                    βλαστοί μπαμπού (Ρhyllostacys pubescens) και τα παράγωγα προϊόντα τους που υπάγονται στους κωδικούς ΣΟ ex 0709 99, ex 0710 80, ex 0711 90, ex 0712 90, ex 2004 90 και 2005 91 00,
                                 
                              
                                    —
                                 
                                 
                                    άγρια φτέρη (Pteridium aquilinum) και τα παράγωγα προϊόντα της που υπάγονται στους κωδικούς ΣΟ ex 0709 99, ex 0710 80, ex 0711 90 και ex 0712 90,
                                 
                              
                                    —
                                 
                                 
                                    κοσιαμπούρα (βλαστοί του Εleutherococcus sciadophylloides) και τα παράγωγα προϊόντα τους που υπάγονται στους κωδικούς ΣΟ ex 0709 99, ex 0710 80, ex 0711 90 και ex 0712 90·
                                 
                              
                                    —
                                 
                                 
                                    ιαπωνική βασιλική φτέρη (Οsmunda japonica) και τα παράγωγα προϊόντα της που υπάγονται στους κωδικούς ΣΟ 0709 99, 0710 80, 0711 90 και 0712 90·
                                 
                              
                  
                        γ)
                     
                     
                        Προϊόντα που κατάγονται από τον νομό Gunma:
                        
                                    —
                                 
                                 
                                    ψάρια και αλιευτικά προϊόντα που υπάγονται στους κωδικούς ΣΟ 0302, 0303, 0304, 0305, 0308, 1504 10, 1504 20 και 1604 με εξαίρεση τα εξής:
                                    
                                                —
                                             
                                             
                                                μαγιάτικο της Ιαπωνίας (Seriola quinquerradiata) και μαγιάτικο της Αυστραλίας (Seriola lalandi) που υπάγονται στους κωδικούς ΣΟ ex 0302 89 90, ex 0303 89 90, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 59 85, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 και ex 1604 20 90,
                                             
                                          
                                                —
                                             
                                             
                                                μαγιάτικο, κυνηγός (Seriola dumerili) που υπάγεται στους κωδικούς ΣΟ ex 0302 89 90, ex 0303 89 90, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 59 85, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 και ex 1604 20 90,
                                             
                                          
                                                —
                                             
                                             
                                                φαγγρί της Ιαπωνίας (Pagrus major) που υπάγεται στους κωδικούς ΣΟ 0302 85 90, ex 0303 89 90, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 59 85, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 και ex 1604 20 90,
                                             
                                          
                                                —
                                             
                                             
                                                κοκάλι (Pseudocaranx dentex) που υπάγεται στους κωδικούς ΣΟ ex 0302 49 90, ex 0303 89 90, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 59 85, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 και ex 1604 20 90,
                                             
                                          
                                                —
                                             
                                             
                                                τόνος κόκκινος του Ειρηνικού (Thunnus orientalis) που υπάγεται στους κωδικούς ΣΟ ex 0302 35, ex 0303 45, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 59 85, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 14 41, ex 1604 14 48 και ex 1604 20 70,
                                             
                                          
                                                —
                                             
                                             
                                                κολιός (Scomber japonicus) που υπάγεται στους κωδικούς ΣΟ ex 0302 44 00, ex 0303 54 10, ex 0304 49 90, ex 0304 59 90, ex 0304 89 49, ex 0304 99 99, ex 0305 10 00, ex 0305 20 00, ex 0305 39 90, ex 0305 49 30, ex 0305 54 90, ex 0305 69 80, ex 0305 72 00, ex 0305 79 00, ex 1504 10, ex 1504 20, 1604 15 και ex 1604 20 50,
                                             
                                          
                              
                                    —
                                 
                                 
                                    κοσιαμπούρα (βλαστοί του Εleutherococcus sciadophylloides) και τα παράγωγα προϊόντα τους που υπάγονται στους κωδικούς ΣΟ ex 0709 99, ex 0710 80, ex 0711 90 και ex 0712 90·
                                 
                              
                  
                        δ)
                     
                     
                        Προϊόντα που κατάγονται από τους νομούς Yamanashi, Yamagata, Iwate ή Shizuoka:
                        
                                    —
                                 
                                 
                                    άγρια μανιτάρια και τα παράγωγα προϊόντα τους που υπάγονται στους κωδικούς ΣΟ ex 0709 51 00, ex 0709 59, ex 0710 80 61, ex 0710 80 69, ex 0711 51 00, ex 0711 59 00, ex 0712 31 00, ex 0712 32 00, ex 0712 33 00, ex 0712 39 00, ex 2001 90 50, ex 2003 10, ex 2003 90 και ex 2005 99 80·
                                 
                              
                  
                        ε)
                     
                     
                        Προϊόντα που κατάγονται από τους νομούς Ibaraki, Nagano ή Niigata:
                        
                                    —
                                 
                                 
                                    άγρια μανιτάρια και τα παράγωγα προϊόντα τους που υπάγονται στους κωδικούς ΣΟ ex 0709 51 00, ex 0709 59, ex 0710 80 61, ex 0710 80 69, ex 0711 51 00, ex 0711 59 00, ex 0712 31 00, ex 0712 32 00, ex 0712 33 00, ex 0712 39 00, ex 2001 90 50, ex 2003 10, ex 2003 90 και ex 2005 99 80,
                                 
                              
                                    —
                                 
                                 
                                    κοσιαμπούρα (βλαστοί του Εleutherococcus sciadophylloides) και τα παράγωγα προϊόντα τους που υπάγονται στους κωδικούς ΣΟ ex 0709 99, ex 0710 80, ex 0711 90 και ex 0712 90·
                                 
                              
                  
                        στ)
                     
                     
                        σύνθετα προϊόντα που περιέχουν, σε ποσοστό άνω του 50 %, προϊόντα που αναφέρονται στα στοιχεία α) έως ε) του παρόντος παραρτήματος.
                     
                  
      
      
         
            ΠΑΡΑΡΤΗΜΑ III
            ΥΠΟΔΕΙΓΜΑ ΕΠΙΣΗΜΟΥ ΠΙΣΤΟΠΟΙΗΤΙΚΟΥ ΠΟΥ ΑΝΑΦΕΡΕΤΑΙ ΣΤΟ ΑΡΘΡΟ 4
            
               
            
                         
                     
                     
                        
                           ΙΑΠΩΝΙΑ
                        
                     
                     
                        
                           Επίσημο πιστοποιητικό για την είσοδο τροφίμων και ζωοτροφών στην Ένωση
                        
                     
                  
                         
                     
                     
                        
                                    
                                       II.
                                    
                                 
                                 
                                    Επίσημη πιστοποίηση
                                 
                              
                     
                        
                                    ΙΙ.α
                                 
                                 
                                    Αριθ. αναφοράς πιστοποιητικού
                                 
                              
                     
                        
                                    ΙΙ.β
                                 
                                 
                                    Αριθ. αναφοράς IMSOC
                                 
                              
                  
                         
                     
                     
                        Σύμφωνα με τον εκτελεστικό κανονισμό (ΕΕ) 2021/1533 της Επιτροπής για την επιβολή ειδικών όρων που διέπουν την εισαγωγή ζωοτροφών και τροφίμων που κατάγονται ή αποστέλλονται από την Ιαπωνία μετά το ατύχημα στον πυρηνικό σταθμό της Φουκουσίμα, η ακόλουθη αρχή
                        …
                        … [ο/η εξουσιοδοτημένος/-η εκπρόσωπος που αναφέρεται στο άρθρο 5 παράγραφος 2 ή 3 του εκτελεστικού κανονισμού (ΕΕ) 2021/1533)]
                        ΠΙΣΤΟΠΟΙΕΙ ότι το φορτίο συμμορφώνεται με την ισχύουσα νομοθεσία στην Ιαπωνία όσον αφορά τα μέγιστα επίπεδα για το άθροισμα του καισίου-134 και του καισίου-137.
                        ΠΙΣΤΟΠΟΙΕΙ ότι το φορτίο αφορά:
                        
                                    ☐
                                 
                                 
                                    προϊόντα που αναφέρονται στο παράρτημα II του εκτελεστικού κανονισμού (ΕΕ) 2021/1533, που δεν κατάγονται και δεν αποστέλλονται από κανέναν από τους νομούς που παρατίθενται στο παράρτημα II του εκτελεστικού κανονισμού (ΕΕ) 2021/1533, για τους οποίους απαιτείται δειγματοληψία και ανάλυση των εν λόγω προϊόντων·
                                 
                              
                                    ☐
                                 
                                 
                                    προϊόντα που αναφέρονται στο παράρτημα II του εκτελεστικού κανονισμού (ΕΕ) 2021/1533, που αποστέλλονται αλλά δεν κατάγονται από κανέναν από τους νομούς που παρατίθενται στο παράρτημα II του εκτελεστικού κανονισμού (ΕΕ) 2021/1533, για τους οποίους απαιτείται δειγματοληψία και ανάλυση των εν λόγω προϊόντων, και που δεν έχουν εκτεθεί σε ραδιενέργεια κατά τη διάρκεια της διαμετακόμισης ή της μεταποίησης·
                                 
                              
                                    ☐
                                 
                                 
                                    προϊόντα που αναφέρονται στο παράρτημα II του εκτελεστικού κανονισμού (ΕΕ) 2021/1533, που κατάγονται από κάποιον από τους νομούς που παρατίθενται στο παράρτημα II του εκτελεστικού κανονισμού (ΕΕ) 2021/1533, για τους οποίους απαιτείται δειγματοληψία και ανάλυση των εν λόγω προϊόντων, και που υποβλήθηκαν σε δειγματοληψία την/στις·…(ημερομηνία) και σε εργαστηριακή ανάλυση την/στις… (ημερομηνία) στο… (ονομασία του εργαστηρίου), προκειμένου να καθοριστεί το επίπεδο ραδιονουκλεϊδίων, καισίου-134 και καισίου-137. Επισυνάπτεται η αναλυτική έκθεση·
                                 
                              
                                    ☐
                                 
                                 
                                    προϊόντα που αναφέρονται στο παράρτημα II του εκτελεστικού κανονισμού 2021/1533, άγνωστης καταγωγής, ή παράγωγο προϊόν τους ή σύνθετο ζωοτροφής ή τροφίμου που περιέχει τα εν λόγω προϊόντα ως συστατικό/-ά άγνωστης προέλευσης σε ποσοστό άνω του 50 %, τα οποία υποβλήθηκαν σε δειγματοληψία την/στις …(ημερομηνία) και σε εργαστηριακή ανάλυση την/στις … (ημερομηνία) στο … (ονομασία του εργαστηρίου), προκειμένου να καθοριστεί το επίπεδο ραδιονουκλεϊδίων, καισίου-134 και καισίου-137. Επισυνάπτεται η αναλυτική έκθεση. (ημερομηνία) στο…(ονομασία του εργαστηρίου), προκειμένου να καθοριστεί το επίπεδο ραδιονουκλεϊδίων, καισίου-134 και καισίου-137. Επισυνάπτεται η αναλυτική έκθεση·
                                    (Τόπος) … (ημερομηνία)…
                                 
                              
                           Σημειώσεις
                        
                        
                                    —
                                 
                                 
                                    Βλέπε οδηγίες συμπλήρωσης στο παράρτημα IV του εκτελεστικού κανονισμού (ΕΕ) 2021/1533.
                                 
                              
                                    —
                                 
                                 
                                    Μέρος II: Το χρώμα της υπογραφής πρέπει να είναι διαφορετικό από το χρώμα των τυπογραφικών στοιχείων. Ο ίδιος κανόνας ισχύει και για τις σφραγίδες, εκτός εάν είναι ανάγλυφες ή υδατογραφήματα.
                                 
                              
                  
                         
                     
                     
                        Σφραγίδα και υπογραφή του/της εξουσιοδοτημένου/-ης εκπροσώπου που αναφέρεται στο άρθρο 5 παράγραφος 2 ή 3 του εκτελεστικού κανονισμού (ΕΕ) 2021/1533
                     
                  
      
      
         
            ΠΑΡΑΡΤΗΜΑ IV
            ΟΔΗΓΙΕΣ ΓΙΑ ΤΗ ΣΥΜΠΛΗΡΩΣΗ ΤΟΥ ΕΠΙΣΗΜΟΥ ΠΙΣΤΟΠΟΙΗΤΙΚΟΥ ΠΟΥ ΑΝΑΦΕΡΕΤΑΙ ΣΤΟ ΑΡΘΡΟ 4
            
               Γενικά
            
            Για να κάνετε μια επιλογή, σημειώστε με το σημείο X το αντίστοιχο τετραγωνίδιο.
            Όπου αναφέρεται η ένδειξη «Κωδικός ISO», πρόκειται για τον διεθνή τυποποιημένο κωδικό δύο γραμμάτων μιας χώρας, σύμφωνα με το διεθνές πρότυπο ISO 3166 alpha-2 (1).
            Στα πλαίσια I.15, I.18 και I.20 μπορεί να επιλεγεί μόνο ένα τετραγωνίδιο.
            Εκτός εάν αναφέρεται κάτι διαφορετικό, τα πλαίσια είναι υποχρεωτικά.
            Σε περίπτωση που, μετά την έκδοση του πιστοποιητικού, αλλάξουν ο παραλήπτης, ο συνοριακός σταθμός ελέγχου (ΣΣΕ) εισόδου ή τα στοιχεία μεταφοράς (δηλαδή, το μέσο και η ημερομηνία), ο/η υπεύθυνος/-η επιχείρησης που έχει την ευθύνη για το φορτίο πρέπει να ενημερώσει την αρμόδια αρχή του κράτους μέλους εισόδου. Η αλλαγή αυτή δεν συνεπάγεται αίτημα για τη χορήγηση πιστοποιητικού αντικατάστασης.
            Σε περίπτωση που το επίσημο πιστοποιητικό υποβάλλεται στο IMSOC, ισχύουν τα ακόλουθα:
            
                        —
                     
                     
                        οι καταχωρίσεις ή τα πλαίσια που ορίζονται στο μέρος I αποτελούν τα λεξικά δεδομένων για την ηλεκτρονική έκδοση του επίσημου πιστοποιητικού,
                     
                  
                        —
                     
                     
                        η σειρά των πλαισίων στο μέρος I του υποδείγματος επίσημου πιστοποιητικού, καθώς και το μέγεθος και το σχήμα των εν λόγω πλαισίων, είναι ενδεικτικά,
                     
                  
                        —
                     
                     
                        εάν απαιτείται σφραγίδα, το ισοδύναμό της στην ηλεκτρονική μορφή είναι η ηλεκτρονική σφραγίδα. Η εν λόγω σφραγίδα συμμορφώνεται με τους κανόνες για την έκδοση ηλεκτρονικών πιστοποιήσεων που αναφέρονται στο άρθρο 90 πρώτο εδάφιο στοιχείο στ) του κανονισμού (ΕΕ) 2017/625.
                     
                  ΜΈΡΟΣ I
            
               Στοιχεία του φορτίου που αποστέλλεται
            
            
                        Χώρα:
                     
                     
                        Η ονομασία της τρίτης χώρας που εκδίδει το επίσημο πιστοποιητικό.
                     
                  
                        Πλαίσιο I.1.
                     
                     
                        Αποστολέας/εξαγωγέας: το όνομα και η διεύθυνση (οδός, πόλη και περιοχή/περιφέρεια, επαρχία ή πολιτεία, ανάλογα με την περίπτωση) του φυσικού ή νομικού προσώπου που αποστέλλει το φορτίο και το οποίο πρέπει να βρίσκεται στην τρίτη χώρα.
                     
                  
                        Πλαίσιο I.2.
                     
                     
                        Αριθ. αναφοράς πιστοποιητικού: ο αποκλειστικός υποχρεωτικός κωδικός που χορηγείται από την αρμόδια αρχή της τρίτης χώρας σύμφωνα με τη δική της ταξινόμηση. Το πλαίσιο αυτό είναι υποχρεωτικό για όλα τα επίσημα πιστοποιητικά που δεν υποβάλλονται στο IMSOC.
                     
                  
                        Πλαίσιο I.2.α.
                     
                     
                        Αριθ. αναφοράς IMSOC: ο αποκλειστικός κωδικός αναφοράς που χορηγείται αυτόματα από το IMSOC, εάν το επίσημο πιστοποιητικό είναι καταχωρισμένο στο IMSOC. Το πλαίσιο αυτό δεν πρέπει να συμπληρώνεται εάν το επίσημο πιστοποιητικό δεν υποβάλλεται στο IMSOC.
                     
                  
                        Πλαίσιο I.3.
                     
                     
                        Αρμόδια κεντρική αρχή: ονομασία της κεντρικής αρχής της τρίτης χώρας που εκδίδει το επίσημο πιστοποιητικό.
                     
                  
                        Πλαίσιο I.4.
                     
                     
                        Αρμόδια τοπική αρχή: κατά περίπτωση, η ονομασία της τοπικής αρχής της τρίτης χώρας που εκδίδει το επίσημο πιστοποιητικό.
                     
                  
                        Πλαίσιο I.5.
                     
                     
                        Παραλήπτης/εισαγωγέας: όνομα και διεύθυνση του φυσικού ή νομικού προσώπου για το οποίο προορίζεται το φορτίο στο κράτος μέλος.
                     
                  
                        Πλαίσιο I.6.
                     
                     
                        Υπεύθυνος/-η επιχείρησης που έχει την ευθύνη για το φορτίο: το όνομα και η διεύθυνση του προσώπου στην Ευρωπαϊκή Ένωση το οποίο έχει την ευθύνη του φορτίου όταν αυτό παρουσιάζεται στο ΣΣΕ και το οποίο υποβάλει τα αναγκαία πιστοποιητικά στις αρμόδιες αρχές είτε ως εισαγωγέας είτε εξ ονόματος του εισαγωγέα. Το πλαίσιο αυτό είναι προαιρετικό.
                     
                  
                        Πλαίσιο I.7.
                     
                     
                        Χώρα καταγωγής: η ονομασία και ο κωδικός ISO της χώρας καταγωγής, καλλιέργειας, συγκομιδής ή παραγωγής των αγαθών.
                     
                  
                        Πλαίσιο I.8.
                     
                     
                        Νομός από τον οποίο κατάγονται, καλλιεργούνται, συγκομίζονται ή παράγονται τα αγαθά.
                     
                  
                        Πλαίσιο I.9.
                     
                     
                        Χώρα προορισμού: η ονομασία και ο κωδικός ISO της χώρας της Ευρωπαϊκής Ένωσης για την οποία προορίζονται τα προϊόντα.
                     
                  
                        Πλαίσιο I.11.
                     
                     
                        Τόπος αποστολής: η ονομασία και η διεύθυνση των εκμεταλλεύσεων ή των εγκαταστάσεων από τις οποίες προέρχονται τα προϊόντα.
                        Οποιαδήποτε μονάδα εταιρείας στον τομέα των τροφίμων. Μόνο η εγκατάσταση αποστολής των προϊόντων πρέπει να αναφέρεται. Στην περίπτωση εμπορικών συναλλαγών που αφορούν περισσότερες από μία τρίτες χώρες (τριγωνική μετακίνηση), ο τόπος αποστολής είναι η τελευταία εγκατάσταση τρίτης χώρας της αλυσίδας εξαγωγής απ’ όπου μεταφέρεται το τελικό φορτίο στην Ευρωπαϊκή Ένωση.
                     
                  
                        Πλαίσιο I.12.
                     
                     
                        Τόπος προορισμού: η πληροφορία αυτή είναι προαιρετική.
                        Για τη διάθεση στην αγορά: ο τόπος στον οποίο αποστέλλονται για τελική εκφόρτωση τα προϊόντα. Πρέπει να αναφέρονται η ονομασία, η διεύθυνση και ο αριθμός έγκρισης των εκμεταλλεύσεων ή των εγκαταστάσεων του τόπου προορισμού, κατά περίπτωση.
                     
                  
                        Πλαίσιο I.14.
                     
                     
                        Ημερομηνία και ώρα αναχώρησης: η ημερομηνία αναχώρησης του μέσου μεταφοράς (αεροπλάνου, πλοίου, τρένου ή οδικού οχήματος).
                     
                  
                        Πλαίσιο I.15.
                     
                     
                        Μέσο μεταφοράς: μέσο μεταφοράς που αναχωρεί από τη χώρα αποστολής.
                        Τρόπος μεταφοράς: αεροπλάνο, πλοίο, τρένο, οδικό όχημα ή άλλο. «Άλλο»: τρόποι μεταφοράς που δεν καλύπτονται από τον κανονισμό (ΕΚ) αριθ. 1/2005 του Συμβουλίου (2).
                        Στοιχεία ταυτοποίησης του μέσου μεταφοράς: για αεροπλάνα ο αριθμός πτήσης, για πλοία το όνομα του ή των πλοίων, για τρένα ο αριθμός του τρένου και ο αριθμός βαγονιού, για οδικές μεταφορές ο αριθμός κυκλοφορίας (με τον αριθμό του ρυμουλκούμενου, κατά περίπτωση).
                        Σε περίπτωση μεταφοράς με οχηματαγωγό, πρέπει να αναφέρονται επίσης τα στοιχεία ταυτοποίησης του οδικού οχήματος, ο αριθμός κυκλοφορίας (με τον αριθμό του ρυμουλκούμενου, κατά περίπτωση) και το όνομα του προγραμματισμένου οχηματαγωγού.
                     
                  
                        Πλαίσιο I.16.
                     
                     
                        ΣΣΕ εισόδου: να αναφερθούν η ονομασία του ΣΣΕ και ο κωδικός ταυτοποίησης που του έχει αποδοθεί από το IMSOC.
                     
                  
                        Πλαίσιο I.17.
                     
                     
                        Συνοδευτικά έγγραφα:
                        
                                     
                                 
                                 
                                    Έκθεση εργαστηρίου: να προσδιοριστούν ο αριθμός αναφοράς και η ημερομηνία έκδοσης της έκθεσης/των αποτελεσμάτων των εργαστηριακών αναλύσεων που αναφέρονται στο άρθρο 4 παράγραφος 3 στοιχεία γ) και δ) και παράγραφος 4.
                                 
                              
                                     
                                 
                                 
                                    Άλλο: πρέπει να αναφέρονται ο τύπος και ο αριθμός αναφοράς του εγγράφου, όταν το φορτίο συνοδεύεται από άλλα έγγραφα, όπως εμπορικό έγγραφο (για παράδειγμα, τον αριθμό της αεροπορικής φορτωτικής, της φορτωτικής θαλάσσιας μεταφοράς ή του εμπορικού εγγράφου σιδηροδρομικής ή οδικής μεταφοράς).
                                 
                              
                  
                        Πλαίσιο I.18.
                     
                     
                        Συνθήκες μεταφοράς: κατηγορία απαιτούμενης θερμοκρασίας κατά τη μεταφορά των προϊόντων (θερμοκρασία περιβάλλοντος, διατηρημένα με απλή ψύξη, κατεψυγμένα). Μπορεί να επιλεγεί μόνο μία κατηγορία.
                     
                  
                        Πλαίσιο I.19.
                     
                     
                        Αριθ. εμπορευματοκιβωτίου/σφραγίδας: κατά περίπτωση, οι αντίστοιχοι αριθμοί.
                        Εάν τα αγαθά μεταφέρονται σε κλειστά εμπορευματοκιβώτια, πρέπει να παρέχεται ο αριθμός εμπορευματοκιβωτίου.
                        Μόνο ο αριθμός επίσημης σφραγίδας πρέπει να δηλώνεται. Τίθεται επίσημη σφραγίδα όταν στο εμπορευματοκιβώτιο, το φορτηγό ή το σιδηροδρομικό βαγόνι τοποθετείται σφραγίδα υπό την εποπτεία της αρμόδιας αρχής που εκδίδει το επίσημο πιστοποιητικό.
                     
                  
                        Πλαίσιο I.20.
                     
                     
                        Αγαθά που δηλώνονται για: να αναφερθεί η προβλεπόμενη χρήση για τα προϊόντα, όπως ορίζεται στο σχετικό επίσημο πιστοποιητικό της Ευρωπαϊκής Ένωσης.
                        Κατανάλωση από τον άνθρωπο: αφορά μόνο προϊόντα που προορίζονται για κατανάλωση από τον άνθρωπο.
                     
                  
                        Πλαίσιο I.22.
                     
                     
                        Για την εσωτερική αγορά: για όλα τα φορτία που προορίζονται να διατεθούν στην αγορά της Ευρωπαϊκής Ένωσης.
                     
                  
                        Πλαίσιο I.23.
                     
                     
                        Συνολικός αριθ. μονάδων συσκευασίας: ο αριθμός των μονάδων συσκευασίας. Στην περίπτωση των χύδην φορτίων, το πλαίσιο αυτό είναι προαιρετικό.
                     
                  
                        Πλαίσιο I.24.
                     
                     
                        Ποσότητα:
                        
                                     
                                 
                                 
                                    Συνολικό καθαρό βάρος: ορίζεται ως η μάζα των αγαθών χωρίς τους άμεσους περιέκτες ή οποιαδήποτε συσκευασία.
                                 
                              
                                     
                                 
                                 
                                    Συνολικό μεικτό βάρος: συνολικό βάρος σε χιλιόγραμμα. Αυτό ορίζεται ως η συνολική μάζα των προϊόντων με τους άμεσους περιέκτες και όλες τις συσκευασίες τους, εξαιρουμένων των εμπορευματοκιβωτίων μεταφοράς και άλλου εξοπλισμού μεταφοράς.
                                 
                              
                  
                        Πλαίσιο I.25.
                     
                     
                        Περιγραφή των αγαθών: να αναφερθούν ο αντίστοιχος κωδικός του Εναρμονισμένου Συστήματος (κωδικός ΕΣ) και ο τίτλος που έχει οριστεί από τον Παγκόσμιο Οργανισμό Τελωνείων, όπως αναφέρεται στον κανονισμό (ΕΟΚ) αριθ. 2658/87 του Συμβουλίου (3). Η εν λόγω τελωνειακή περιγραφή συμπληρώνεται, εάν χρειαστεί, από τις αναγκαίες συμπληρωματικές πληροφορίες για την ταξινόμηση των προϊόντων.
                        Να αναφερθούν τα είδη, οι τύποι των προϊόντων, ο αριθμός των μονάδων συσκευασίας, το είδος της συσκευασίας, ο αριθμός παρτίδας, το καθαρό βάρος και ο τελικός καταναλωτής (όταν τα προϊόντα συσκευάζονται για τον τελικό καταναλωτή).
                        Είδος: η επιστημονική ονομασία ή όπως ορίζεται σύμφωνα με τη νομοθεσία της Ευρωπαϊκής Ένωσης.
                        Είδος συσκευασίας: προσδιορίστε το είδος της συσκευασίας.
                     
                  ΜΈΡΟΣ II
            
               Επίσημη πιστοποίηση
            
            Το μέρος αυτό πρέπει να συμπληρωθεί από τον/την εξουσιοδοτημένο/-η εκπρόσωπο που αναφέρεται στο άρθρο 5 παράγραφος 2 ή 3 του εκτελεστικού κανονισμού (ΕΕ) 2021/1533.
            
                        Πλαίσιο II.
                     
                     
                        Επίσημο πιστοποιητικό: παρακαλείσθε να συμπληρώσετε το παρόν μέρος σύμφωνα με τις ειδικές απαιτήσεις της Ένωσης σχετικά με τη φύση των προϊόντων.
                        Σε περίπτωση που το επίσημο πιστοποιητικό δεν υποβάλλεται στο IMSOC, οι δηλώσεις που δεν είναι σχετικές πρέπει να διαγράφονται, να μονογράφονται και να σφραγίζονται από τον/την αρμόδιο/-α για την πιστοποίηση υπάλληλο, ή να απαλείφονται εντελώς από το επίσημο πιστοποιητικό.
                        Σε περίπτωση που το επίσημο πιστοποιητικό υποβάλλεται στο IMSOC, οι δηλώσεις που δεν είναι σχετικές πρέπει να διαγράφονται ή να απαλείφονται εντελώς από το επίσημο πιστοποιητικό.
                     
                  
                        Πλαίσιο II.α.
                     
                     
                        Αριθ. αναφοράς πιστοποιητικού: ο ίδιος κωδικός αναφοράς με το πλαίσιο I.2.
                     
                  
                        Πλαίσιο II.β.
                     
                     
                        Αριθ. αναφοράς IMSOC: ο ίδιος κωδικός αναφοράς με το πλαίσιο I.2.α. Υποχρεωτικός μόνο για τα επίσημα πιστοποιητικά που εκδίδονται στο IMSOC.
                     
                  
                        Εξουσιοδοτημένος/-η εκπρόσωπος
                     
                     
                        :
                     
                     
                        Υπάλληλος της αρμόδιας αρχής της τρίτης χώρας ο/η οποίος/-α έχει εξουσιοδοτηθεί από την εν λόγω αρχή για την υπογραφή επίσημων πιστοποιητικών. Να αναγραφούν το ονοματεπώνυμο με κεφαλαία, η ιδιότητα και ο τίτλος, κατά περίπτωση, ο αριθμός ταυτοποίησης και η πρωτότυπη σφραγίδα της αρμόδιας αρχής και η ημερομηνία υπογραφής.
                     
                  
               (1)  Κατάλογος με τις ονομασίες και τους κωδικούς των χωρών που διατίθεται στη διεύθυνση: http://www.iso.org/iso/country_codes/iso-3166-1_decoding_table.htm.
            
               (2)  Κανονισμός (ΕΚ) αριθ. 1/2005 του Συμβουλίου, της 22ας Δεκεμβρίου 2004, για την προστασία των ζώων κατά τη μεταφορά και συναφείς δραστηριότητες και για την τροποποίηση των οδηγιών 64/432/ΕΟΚ και 93/119/ΕΚ και του κανονισμού (ΕΚ) αριθ. 1255/97 (ΕΕ L 3 της 5.1.2005, σ. 1).
            
               (3)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).